Rørende fra virkeligheten
DRAMA 

USA 2015 

Regi: 
Simon Curtis 

Manus: 
Alexi KayeCampbell, basert på boken «The Lady in Gold» av Anne-Marie O’Connor 

Skuespillere: 
Hellen Mirren, Ryan Reynolds, Daniel Brühl, KatieHolmes 

Den sanne historien i «Woman in Gold» er spennende, interessant og rørende på så utrolig mange ulike plan. 
Både på det personlige plan, men også på det historiske. 

Maria Altmann (Helen Mirren) flyktet fra Wien til Amerika under 2. verdenskrig. 
Da søsteren dør, finner hun noen gamle brev som setter i gang en kamp for å gjenvinne hennes rettmessige arv og familiens ære. 

Marias familie eide en rekke malerier og skatter som ble stjålet av nazistene, deriblant Gustav Klimts berømte maleri «Portrett av Adele Bloch-Bauer l» som var et portrett av Marias tante. 
For å få tilbake bildet, som er verdt over 100 millioner dollar og som anses som en av Østerrikes store kulturskatter, eller i det minste få dem til å innrømme at de tok imot bildet på ulovlige premisser, går hun til sak mot den østerrikske stat med hjelp av advokaten Randy Schönberg (Ryan Reynolds). 

Helen Mirren er som vanlig fremragende og bærer mye av filmen, men Ryan Reynolds gjør også en fin figur og kjemien dem imellom fungerer bra. 
Filmen veksler mellom fortid og nåtid, og Marias levende og sterke minner gir en fin kontrast til det juridiske og politiske spillet. 
Det hedrer også hennes familie på en vakker måte, og minner oss om at vi må aldri glemme. 
